Babelscape/SREDFM huggingface dataset:
Λάμαχος ο Ταυρομενίτης

Ο Λάμαχος ο Ταυρομενίτης (1ος αιώνας π.Χ.), ήταν αρχαίος Έλληνας αθλητής με καταγωγή από το Ταυρομένιο, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 181ους (56 π.Χ.) ολυμπιακούς αγώνες της αρχαιότητας.
Σώπατρος ο Αργείος

Ο Σώπατρος ο Αργείος (1ος αιώνας π.Χ.), ήταν αρχαίος Έλληνας αθλητής με καταγωγή από το Άργος, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 188ους (28 π.Χ.) ολυμπιακούς αγώνες της αρχαιότητας.
Ταρζάν

Ο Ταρζάν (ή και "Βασιλιάς της Ζούγκλας") είναι φανταστικός χαρακτήρας, κεντρικός ήρωας του μυθιστορήματος του συγγραφέα Έντγκαρ Ράις Μπάροουζ με τίτλο "Tarzan of the Apes" ("Ο Ταρζάν των Πιθήκων") το οποίο κυκλοφόρησε το 1912 σε εφημερίδες και το 1914 ως βιβλίο. Η ιστορία ξεκίνησε ως νουβέλα, αλλά μετά την επιτυχία που σημείωσε, δημιουργήθηκε μια ολόκληρη σειρά υπό τον τίτλο "Tarzan".
Albawings

Η Albawings είναι Αλβανική αεροπορική εταιρεία με έδρα τα Τίρανα.
Χρήστος Σιανίδης

Ο Χρήστος Σιανίδης (Καβακλί, 1911 – Κομοτηνή, 6 Ιανουαρίου 1994) ήταν Έλληνας δικηγόρος και πολιτικός. Υπηρέτησε ως βουλευτής με την ΕΡΕ και με τη Νέα Δημοκρατία.
Όμπιλιτς

Το Όμπιλιτς ή Κάστριοτ (, Σερβικά Κυριλλικά: Обилић) είναι πόλη και δήμος στο κεντρικό Κοσσυφοπέδιο, που ανήκει στην περιοχή της Πρίστινας. Ο δήμος περιλαμβάνει την πόλη του Όμπιλιτς και 19 χωριά, με συνολικό πληθυσμό περίπου. 21,056 κατοίκων.(2008).

Ο δήμος βρίσκεται αμέσως στα βορειοδυτικά της Πρίστινα , στον κεντρικό δρόμο προς Μιτρόβιτσα. Δημιουργήθηκε το 1989, πριν από το οποίο, αποτελούσε μέρος του Δήμου της Πρίστινα.
Κλεονίκη Τζοανάκη

Η Κλεονίκη Τζοανάκη ήταν τραγουδίστρια δημοτικής μουσικής. Γεννήθηκε το 1915 στη Χίο, μεγάλωσε στα Αλάτσατα της χερσονήσου της Ερυθραίας (σήμερα Τουρκία). Με την Μικρασιατική Καταστροφή του 1922, η οικογένειά της εγκαταστάθηκε στην Χίο και αργότερα στην Νέα Ερυθραία Αττικής όπου και έζησε όλη την ζωή της.
Γνωστή στον στενό κύκλο των Αλατσατιανών για το πάθος της για το δημοτικό τραγούδι του τόπου καταγωγής της, έγινε πανελλήνια γνωστή μετά από την συνάντησή της το 1976 με τη Δόμνα Σαμίου.

Ηχογράφησε 4 δίσκους με τραγούδια της περιοχής Ερυθραίας. Συμμετείχε σε πάμπολλες παραγωγές του Λυκείου των Ελληνίδων.
Πέθανε το 2005, στην Αθήνα.
Χουάν Μιγέλ Λόπε Μπλανκ

Ο Χουάν Μιγέλ Λόπε Μπλανκ (Juan Miguel Lope Blanch, Μαδρίτη, 1927 - Πόλη του Μεξικού, 2002) ήταν Ισπανομεξικανός γλωσσολόγος και φιλόλογος. Πραγματοποίησε πολλές μελέτες σχετικά με την κοινωνιογλωσσολογία και διαλεκτολογία της ισπανικής γλώσσας στο Μεξικό σε επίπεδο συγχρονίας και διαχρονίας.
Χοσέ Μανουέλ Μπλέκουα

Ο Χοσέ Μανουέλ Μπλέκουα Περδίθες ("José Manuel Blecua Perdices", 1939) είναι Ισπανός φιλόλογος και γλωσσολόγος, μέλος από το 2006 και πρόεδρος μεταξύ 2010 και 2014 της Βασιλικής Ακαδημίας της Ισπανίας αντικαθιστώντας τον Μπίκτορ Γκαρθία ντε λα Κόντσα. Είναι γιος του ομώνυμου φιλόλογου Χοσέ Μανουέλ Μπλέκουα Τεϊσέιρο.
Βίνσεντ Μάθιους

Ο Βίνσεντ Μάθιους ("Vincent "Vince" Edward Matthews", 16 Δεκεμβρίου 1947) είναι Αμερικανός πρώην δρομέας, νικητής δύο χρυσών μεταλλίων στους Ολυμπιακούς Αγώνες του 1968 και στους Ολυμπιακούς Αγώνες του 1972.

Ήταν μέλος της αμερικανικής ομάδας, μαζί με τους Λι Έβανς, Ρον Φρίμαν και Λάρι Τζέιμς, που στις 20 Οκτωβρίου του 1968 επωφελούμενοι από το υψόμετρο κατέρριψαν στην Πόλη του Μεξικού το παγκόσμιο ρεκόρ στα 4x400 μέτρα σκυταλοδρομία με χρόνο 2.56.16. 

Το 1972, λίγο μετά την απονομή των 400 μέτρων, ο Βινς Μάθιους μαζί με τον Γουέιν Κόλετ, αποκλείστηκαν για τη συμπεριφορά τους στο βάθρο.

Το 2011, ο Βινς Μάθιους εντάχθηκε στο Hall of Fame στίβου των Η.Π.Α.
Φουμίο Χαγιασάκα

Ο Φουμίο Χαγιασάκα (ιαπωνικά: "早坂文雄", Χέπμπορν: "Hayasaka Fumio", 19 Αυγούστου 1914 – 15 Οκτωβρίου 1955) ήταν Ιάπωνας συνθέτης κλασσικής μουσικής και μουσικής ταινιών. Ο συνθέτης είναι ιδιαίτερα γνωστός για τη συνεργασία του με τον Ακίρα Κουροσάβα, μερικές ταινίες στις οποίες συνεργάστηκαν ήταν το "Ρασομόν" και το "Επτά Σαμουράι" (1954). Θεωρούταν κι από την εποχή, ένας από τους καλύτερους Ιάπωνες συνθέτες μουσικής ταινιών.

Στην αυτοβιογραφία του ο Κουροσάβα παραδέχτηκε ότι ο Χαγιασάκα άλλαξε τη γνώμη που είχε για τη σχέση μουσικής και ταινίας και ότι από τη συνεργασία τους, κατάλαβε ότι ότι η μουσική δεν πρέπει απλά να συνοδεύει το έργο, αλλά να είναι μέρος του έργου. Οι σχέσεις που ανέπτυξαν ήταν βαθιά καλλιτεχνικές και ο Χαγιασάκα προσέφερε ακόμα και ιδέες για την ταινία.
Σινόμπου Χασιμότο

Ο Σινόμπου Χασιμότο (ιαπωνικά: "橋本 忍", Χέπμπορν: "Hashimoto Shinobu", 18 Απριλίου 1918 - 19 Ιουλίου 2018) ήταν Ιάπωνας σκηνοθέτης, σεναριογράφος και παραγωγός ταινιών. Είναι ιδιαίτερα γνωστός για τη συνεργασία του με τον Ιάπωνα σκηνοθέτη Ακίρα Κουροσάβα, με τον οποίον συνεργάστηκε στη συγγραφή σεναρίων, μεταξύ αυτών το "Ρασομόν" (1950) και το "Οι Επτά Σαμουράι" (1954), με το τελευταίο ίσως να είναι το γνωστότερο σενάριό του, στο οποίο βασίστηκε και η γνωστή αμερικανική ταινία "Και οι 7 ήσαν υπέροχοι" (1960).

Ο Χασιμότο έχει βραβευθεί 16 φορές, παίρνοντας, μεταξύ άλλων, το βραβείο από τα "Blue Ribbon Awards". Η τελευταία του συμμετοχή στον κινηματογράφο έγινε το 2008, γράφοντας το σενάριο της ταινίας "Watashi wa kai ni naritai". Στην καριέρα του έγραψε πάνω από 60 σενάρια, ενώ σκηνοθέτησε και 3 ταινίες.

Πέθανε το 2018.
Great Wall Pegasus

Το Great Wall Pegasus ήταν ένα μεσαίο SUV αυτοκίνητο που κατασκεύαζε η κινέζικη αυτοκινητοβιομηχανία Great Wall Motors από το 2003 έως και το 2008. Φέρει ομοιότητες με το Great Wall Safe και το Great Wall Sing, ενώ ο αντικαταστάτης του είναι το Great Wall H6, καθώς έχουν κοινά μεταξύ τους χαρακτηριστικά σε θέμα κατηγορίας και μεγέθους. Επίσης, κινείται με τον βενζινοκινητήρα του 491QE, κυβισμού 2.237 κ.εκ. που ήταν και ο ίδιος που χρησιμοποιήθηκε επίσης στο Safe, συνοδευόμενος με το χειροκίνητο κιβώτιο των 5 σχέσεων.

Ως επιπλέον εξοπλισμός, ήταν η τοποθέτηση ABS, τα ηλεκτρικά παράθυρα και τα δισκόφρενα που βρίσκονται και στους τέσσερις τροχούς. Ανάλογα με το σύστημα μετάδοσης της κίνησης, κυκλοφόρησε σε δυο εκδόσεις: την 2WD (πισωκίνητη) και την 4WD (τετρακίνητη).

Μαζί με το Pegasus την ίδια χρονιά κυκλοφόρησε και μια pick-up έκδοση του μοντέλου, υπο την ονομασία SoCool (στη Ρωσία ως Sokol) και ολοκληρώθηκε το 2010. Ο αντικαταστάτης του SoCool ήταν το Wingle 5.
Πέτρος Ταμπούρης

Ο Πέτρος Ταμπούρης (1964) είναι Έλληνας μουσικός, συνθέτης και μουσικολόγος. Ασχολήθηκε από μικρός τα λαϊκά όργανα και την ελληνική μουσική.
Qoros 3

Το Qoros 3 είναι ένα μικρομεσαίο αυτοκίνητο της κατηγορίας C που κατασκευάζεται από την κινέζικη αυτοκινητοβιομηχανία Qoros. Σχεδιαστής αυτού είναι ο Γκερτ Χίλντεμπραντ (Gert Hildebrand) που εργαζόταν παλαιότερα για την σχεδίαση μοντέλων της εταιρείας Mini. Το Qoros 3 παρουσιάστηκε για πρώτη φορά στην Σαλόνι Αυτοκινήτου της Γενεύης τον Μάρτιο του 2013, σε δυο εκδόσεις: την απλή που είχε την μορφή σεντάν, καθώς και σε υβριδική.

Το Qoros 3 είναι το πρώτο μοντέλο που ξεκίνησε να παράγει η ομώνυμη βιομηχανία και το πρώτο μοντέλο κινέζικης προέλευσης που βαθμολογήθηκε με 5 στα 5 αστέρια στο Πρόγραμμα Αξιολόγησης Νέων Οχημάτων της Ευρώπης (Euro NCAP).
Le Métèque

Το τραγούδι Le Métèque είναι γαλλικό σανσόν του Ζωρζ Μουστακί (1934–2013). Το έγραψε το 1969, και ήταν η πρώτη του επιτυχία, φτάνοντας στο νούμερο ένα των γαλλικών τσαρτ για έξι συνεχείς εβδομάδες. Πριν από αυτό ο Μουστακί είχε γράψει επιτυχίες για τραγουδιστές όπως η Εντίθ Πιαφ, κ.α.

Το "Le Métèque" στα γαλλικά είναι υποτιμητική λέξη για τους μετανάστες μεσογειακής προέλευσης.

Διασκευάστηκε και τραγουδήθηκε και από τον Πάριο.

Το τραγούδι δόθηκε στη δημοσιότητα από Μουστακί με κείμενο ιταλικό με τη μετάφραση του Μπρούνο Λάουζι. Το τραγούδι ήταν μια μεγάλη επιτυχία στην Ιταλία φτάνοντας την πρώτη θέση στην κατάταξη των πωλήσεων.
Βροντόρνις

Ο "Βροντόρνις" ("Brontornis") ήταν ένα γένος γιγαντιαίων αρπακτικών πουλιών που ζούσαν στην Παταγονία. Το μόνο είδος που σήμερα γίνεται δεκτό ως έγκυρο είναι το "Β. burmeisteri". Έχει παραδοσιακά τοποθετηθεί στην οικογένεια Φοροραχίδες ("Phorusrhacidae") –μια ομάδα αρπακτικών πουλιών που τους δόθηκε το παρατσούκλι «πουλιά του τρόμου» για το μεγάλο μέγεθος και τον επιθετικό τρόπο ζωής τους– πιο συγκεκριμένα ανήκει στην υποοικογένεια "Βροντορνιθίδες" ("Brontornithinae"), η οποία περιλαμβάνει την εξαιρετικά μεγάλα και με βαριά κατασκευή πουλιά του τρόμου.

Είναι γνωστό από οστά, κυρίως των ποδιών, αλλά και ορισμένων τμημάτων κρανίων και της σπονδυλικής στήλης, που βρέθηκαν σε διάφορες περιοχές της επαρχίας Σάντα Κρουζ.

Ο Βροντόρνις ήταν το δεύτερο ψηλότερο πουλί του τρόμου, με ύψος που έφτανε τα 2,8 μέτρα, και το μεγαλύτερο σε μάζα που έφτανε τα 350-400 κιλά σε βάρος, κάνοντάς τον το τρίτο μεγαλύτερο πτηνό στην ιστορία σύμφωνα με τις τρέχουσες γνώσεις (μετά από το "Aepyornis maximus" και τον "Dromornis stirtoni"), και το μεγαλύτερο άπτερο αρπακτικό του χρόνου και του τόπου του. 

Λόγω του όγκου του, κατά πάσα πιθανότητα είχε ένα τρόπο ζωής ανάμεσα σε ένα ενεδρεύον αρπακτικό και ένα που ενεργά κυνηγούσε θήραμα, ορμώντας πάνω στο τελευταίο από μια κρυψώνα και ανατρέποντάς το από την τεράστια δύναμη της επίθεσης, μετά από μια σύντομη καταδίωξη. Στην επιτιθέμενη λεία (αλλά ίσως όχι απαραίτητα σε αμυντική θέση, καθώς ήταν υπερβολικά αργοκίνητα) είναι πιο πιθανό ο Βροντόρνις να ήταν το κυρίαρχο σαρκοφάγο του Μειόκαινου της Παταγονίας, έχοντας την ικανότητα να σκοτώσει ακόμη και μεγάλα ζώα όπως ο ελέφαντας-όπως το "Αστραποθήριο (Astrapotherium)" και στον αρπακτικό ρόλο είναι στο ίδιο επίπεδο με μία αγέλη θυλακόσμιλων. Συνυπήρχε με κάποια ελαφρώς μικρότερα και πιο ενεργά πουλιά του τρόμου όπως ο Φορόραχος, αλλά προφανώς εξαφανίστηκαν πριν από την εμφάνιση του τεράστιου "Αργεντάβις (Argentavis)", του μεγαλύτερου πουλιού που πέταξε ποτέ.
Εουτζέν Κοσέριου

Ο Εουτζέν Κοσέριου ("Eugen Coșeriu", 27 Ιουλίου 1921 - 7 Σεπτεμβρίου 2002), γνωστός και ως Εουχένιο Κοσέριου ("Eugenio Coseriu") ήταν Ρουμάνος γλωσσολόγος και φιλόλογος, ένας από τις σημαντικότερες μορφές της ρομανικής φιλολογίας και των Ισπανικών σπουδών στην Ευρώπη του 20ού αιώνα.
Ζιλμπέρ Μπεκώ

Ο Ζιλμπέρ Μπεκώ (, 24 Οκτωβρίου 1927 – 18 Δεκεμβρίου 2001) ήταν Γάλλος τραγουδιστής, μουσικός και ηθοποιός.
Ασκληπιάδης ο Σιδώνιος

Ο Ασκληπιάδης ο Σιδώνιος (1ος αιώνας π.Χ.), ήταν αρχαίος αθλητής με καταγωγή από τη Σιδώνα, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 189ους (24 π.Χ.) ολυμπιακούς αγώνες της αρχαιότητας.
Αυφίδιος ο Πατρινός

Ο Αυφίδιος ο Πατρινός (1ος αιώνας π.Χ.), ήταν αρχαίος αθλητής με καταγωγή από την Πάτρα, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 190ους (20 π.Χ.) ολυμπιακούς αγώνες της αρχαιότητας. Θεωρείται πως ήταν ρωμαϊκής καταγωγής βάσει του ονόματος του.
Διοφάνης ο Αιολεύς

Ο Διοφάνης ο Αιολεύς (1ος αιώνας π.Χ.), ήταν αρχαίος αθλητής με καταγωγή από την Αιολία, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 192ους (12 π.Χ.) ολυμπιακούς αγώνες της αρχαιότητας.
Διόδοτος ο Τυαναίος

Ο Διόδοτος ο Τυαναίος (1ος αιώνας π.Χ.), ήταν αρχαίος αθλητής με καταγωγή από τα Τύανα, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 191ους (16 π.Χ.) ολυμπιακούς αγώνες της αρχαιότητας.
Παμμένης ο Μαγνήσιος

Ο Παμμένης ο Μαγνήσιος (1ος αιώνας μ.Χ.) ήταν αρχαίος Έλληνας αθλητής με καταγωγή από τη Μαγνησία του Μαιάνδρου, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 196ους ολυμπιακούς αγώνες της αρχαιότητας (5 μ.Χ.).
Ρόμπερτ Όλντριτς

Ο Ρόμπερτ Όλντριτς (αγγλικά: "Robert Aldrich", 9 Αυγούστου 1918 - 5 Δεκεμβρίου 1983) ήταν Αμερικανός σκηνοθέτης, σεναριογράφος και παραγωγός ταινιών, γνωστός για τις ταινίες: "Βέρα Κρουζ (Vera Cruz, 1954)", "Φίλησέ με, μέχρι θανάτου (Kiss Me Deadly, 1955)", "Φθινοπωρινά φύλλα (Autumn Leaves, 1956)", "Τι απέγινε η Μπέιμπι Τζέιν; (What Ever Happened to Baby Jane?, 1962)", "Το μυστικό της Σάρλοτ (Hush... Hush, Sweet Charlotte, 1964)", "Η πτήση του φοίνικα (The Flight of the Phoenix, 1965)", "Και οι δώδεκα ήταν καθάρματα (The Dirty Dozen, 1967)" και "11 υπέροχα καθάρματα (The Longest Yard, 1974)".
Δάμας ο Κυδωνιάτης

Ο Δάμας ο Κυδωνιάτης (άλλες αναφορές και ως "Δαμασίας" ή "Δαμασίλας", 1ος αιώνας μ.Χ.), ήταν αρχαίος Έλληνας αθλητής με καταγωγή από την Κυδωνία της Κρήτης, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 201ους (25 μ.Χ.) ολυμπιακούς αγώνες της αρχαιότητας.
Πολέμων ο Πετρινός

Ο Πολέμων ο Πετρινός (1ος αιώνας μ.Χ.), ήταν αρχαίος Έλληνας αθλητής με καταγωγή από την Πέτρα της Συρίας ή την Πέτρα της Μακεδονίας, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 200ους (21 μ.Χ.) ολυμπιακούς αγώνες της αρχαιότητας.
Ρόδων ο Κυμαίος

Ο Ρόδων ο Κυμαίος ή Θεόδοτος (1ος αιώνας μ.Χ.), ήταν αρχαίος Έλληνας αθλητής με καταγωγή από την Κύμη Αιολίδας, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 213ους (73 μ.Χ.) ολυμπιακούς αγώνες της αρχαιότητας.
Ευβουλίδας ο Λαοδίκειος

Ο Ευβουλίδας ο Λαοδίκειος (1ος αιώνας μ.Χ.), ήταν αρχαίος Έλληνας αθλητής με καταγωγή από τη Λαοδίκεια της Φρυγίας, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 205ους ολυμπιακούς αγώνες της αρχαιότητας (41 μ.Χ.).
Καλλικλής ο Σιδώνιος

Ο Καλλικλής ο Σιδώνιος (1ος αιώνας μ.Χ.) ήταν αρχαίος Έλληνας αθλητής με καταγωγή από τη Σιδώνα, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 209ους ολυμπιακούς αγώνες της αρχαιότητας (57 μ.Χ.).
Κωνσταντίνος Γκελαούζος

Ο Κωνσταντίνος Γκελαούζος είναι Έλληνας αθλητής στίβου μεγάλων αποστάσεων. Γεννήθηκε στην Άμφισσα στις 21 Νοεμβρίου 1990. Πλέον με τον χρόνο τον οποίο πέτυχε στον Διεθνή Μαραθώνιο της Βαλένθια στις 6 Δεκεμβρίου 2020, 2:14:44, έγινε ο 6ος όλων των εποχών στην Ελλάδα. Επίσης από το 2019 και με χρόνο 2:19:01 είναι και ο 2ος όλων των εποχών από τους Έλληνες αθλητές οι οποίοι έχουν τρέξει στην κλασική διαδρομή του Μαραθωνίου της Αθήνας.
Ιλανλί

Το Ιλανλί, επίσης γνωστό ως Ιλλκεντίκ, Ιλικεκότσκ, και Ιλικεγιού, είναι χωριό στην επαρχία Γκομπουστάν του βορειοανατολικού Αζερμπαϊτζάν. Το χωριό αποτελεί μέρος του δήμου Σιχζαχιρλί.
Τρύφων ο Φιλαδέλφειος

Ο Τρύφων ο Φιλαδέλφειος (1ος αιώνας μ.Χ.), ήταν αρχαίος Έλληνας αθλητής με καταγωγή από τη Φιλαδέλφεια της Λυδίας, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 211ους ολυμπιακούς αγώνες της αρχαιότητας (67 μ.Χ.). Οι αγώνες προορίζονταν να γίνουν το 65 αντί για το 67, αλλά ο αυτοκράτορας Νέρωνας άλλαξε την ημερομηνία διεξαγωγής ώστε να συμπέσει με την επίσκεψη του στην Ελλάδα 2 χρόνια αργότερα.
Τσεϊρανκετσμέζ

Το Τσεϊρανκετσμέζ (επίσης, Ντζεϊράν-Κετσμάς, Ντζεϋράν-Κέτσμας, και Ντζεϊρανκετσμάζ) είναι ένα χωριό στην επαρχία Γκομπουστάν του βορειοανατολικού Αζερμπαϊτζάν. Το χωριό αποτελεί μέρος του δήμου Σιχζαχιρλί.
Αντέμε Κούνεο

Ο Αντέμε Κούνεο είναι αθλητής στίβου μεσαίων και μεγάλων αποστάσεων.

Γεννήθηκε στις 24 Μαΐου του 1998 κοντά στη λίμνη Τάνα της βορειοδυτικής Αιθιοπίας. Τον Ιούλιο του 2007 υιοθετήθηκε μαζί με τον αδερφό του και τη μικρότερη αδερφή του από μια οικογένεια στο Βιτζεβάνο, πόλη στην επαρχία της Παβία της Ιταλίας, όπου και μετακόμισε. Αρχικά ασχολήθηκε με την καλαθοσφαίριση, αλλά σύντομα άρχισε να ασχολείται με το στίβο, χάρις στην επιτυχία που είχε στη διοργάνωση "Trofeo Pensa", έναν τοπικό αγώνα ανωμάλου δρόμου που απευθύνεται σε μαθητές. Από το 2012 αφοσιώθηκε στο τρέξιμο, υπό την καθοδήγηση του προπονητή Τσάρλι Ντε Αντόνι και τον Οκτώβριο του 2016 έκανε το ντεμπούτο του με τη μπλε εμφάνιση της εθνικής ομάδας στίβου της Ιταλίας σε διοργάνωση στη Ρεν της Γαλλίας. Έπειτα μετακόμισε στην Αθήνα, φοιτώντας σε Ιταλικό σχολείο της πρωτεύουσας, με σκοπό να προπονείται υπό την καθοδήγηση του προπονητή και υπεύθυνου ακαδημιών του Παναθηναϊκού, Παναγιώτη Παπούλια.

Στις 13 Νοεμβρίου 2016, στον 34ο Αυθεντικό Μαραθώνιο της Αθήνας και στο αγώνισμα των 5000 μέτρων, τερμάτισε στη δεύτερη θέση με επίδοση 00:15:08.
Σιχιμλί

Το Σιχιμλί (επίσης, Σίχιμλι και Συχυμλή) αποτελεί χωριό και δήμο της επαρχίας Κουρνταμίρ του Αζερμπαϊτζάν. Βρίσκεται στο βορειοανατολικό μέρος της χώρας.
Σιχζαχιρλί

Το Σιχζαχιρλί (επίσης, Σιχ-Ζαγκερλί, Σιχ-Ζαγκιρλί, Σιχζαϊρλί, και Συχζαϋρλί) αποτελεί χωριό και δήμο στην επαρχία Γκομπουστάν του βορειοανατολικού Αζερμπαϊτζάν. Έχει πληθυσμό 1,589 κατοίκων. Ο δήμος αποτελείται από τα χωριά Σιχζαχιρλί, Τσεϊρανκετσκμέζ και Ιλανλί.
Χαλταντέχνγια

Το Χαλταντέχνγια (επίσης, Χαλτάν"ντάγκνγια, αζερικά: Khaltandekhnya) είναι ένα χωριό της επαρχίας Νταβάτσι του Αζερμπαϊτζάν. Βρίσκεται στο βορειοανατολικό μέρος της χώρας.
Αλλαχβερενλί

Το Αλλαχβερενλί (αζερικά: Allahverənli) είναι ένα χωριό και δήμος της επαρχίας Τζαλιλαμπάντ του νοτιοανατολικού Αζερμπαϊτζάν. Έχει πληθυσμό 331 κατοίκων.
Κουτουργκάν

Το Κουτουργκάν (αζερικά: Quturğan) είναι ένα χωριό και δήμος της επαρχίας Κουσάρ του βορειοανατολικού Αζερμπαϊτζάν. Έχει πληθυσμό 757 κατοίκων. Ο δήμος αποτελείται από τα χωριά Κουτουργκάν, Αρτσάν, Κναρτσάι και Ελίχ.
Τσαχτσαχλί

Το Τσαχτσαχλί (επίσης, Τσάχτσαχλι, αζερικά: Çaxçaxlı) είναι ένα χωριό της επαρχίας Χατσμάζ του βορειοανατολικού Αζερμπαϊτζάν. Το χωριό αποτελεί μέρος του δήμου Σολλάρ.
Ikiru

To Ikiru (γνωστό και ως Ο Καταδικασμένος) (ιαπωνικά: "生きる") είναι μία ιαπωνική δραματική ταινία του 1952, σε σκηνοθεσία Ακίρα Κουροσάβα. Το σενάριο γράφτηκε από τον σκηνοθέτη, σε συνεργασία με τον Σινόμπου Χασιμότο και τον Χίντεο Ογκούνι, το οποίο επηρεάστηκε από το μυθιστόρημα του Λέοντος Τολστόι, "Ο θάνατος του Ιβάν Ιλίτς". Πρωταγωνιστεί ο Τακάσι Σιμούρα.

Τα θέματα με τα οποία καταπιάνεται η ταινία είναι ο τρόπος ζωής, η ανεπάρκεια της γραφειοκρατίας και η οικογενειακή ζωή που φθείρεται και χάνεται, στην Ιαπωνία, την περίοδο εκείνη, θέμα που απασχολείσαι ακαδημαϊκούς και κριτικούς. Η ταινία, κατά την πρώτη κυκλοφορία της, απέσπασε διθυραμβικές κριτικές παγκοσμίως, ενώ στην Ιαπωνία κέρδισε και το βραβείο Καλύτερης Ταινίας στο "Kinema Junpo" και στα "Mainichi Film Awards".

Η πλοκή της ταινίας, επικεντρώνεται σε έναν μεσήλικα γραφειοκράτη, ο οποίος πέρασε 30 χρόνια της ζωής του, στο ίδιο πόστο, στην ίδια υπηρεσία, χωρίς να έχει κάνει τίποτε άλλο στη ζωή του, παρά να δουλεύει. Κλονίζεται όμως, όταν μαθαίνει ότι έχει καρκίνο στο στομάχι, και 6 μήνες με έναν χρόνο ζωής. Τότε αλλάζει σκεπτικό και θεωρία και προσπαθεί να κάνει κάτι σημαντικό και ιδιαίτερο, κάτι που δεν έκανε σε όλη του ζωή.
Ρον Φρίμαν

Ο Ρον Φρίμαν ("Ronald John "Ron" Freeman III", 12 Ιουνίου 1947) είναι Αμερικανός πρώην αθλητής.

Μαζί με τους Βίνσεντ Μάθιους, Λάρι Τζέιμς και Λι Έβανς, ήταν μέλος της ομάδας των Η.Π.Α. που στις 20 Οκτωβρίου του 1968 κατέρριψε στην Πόλη του Μεξικού το παγκόσμιο ρεκόρ στα 4x400 μέτρα σκυταλοδρομία με χρόνο 2.56.16.
Midwest FurFest

Το Midwest FurFest (συντόμευση MFF) είναι ένα συνέδριο furry, το οποίο λαμβάνει χώρα στο Ρόουζμοντ, του Ιλινόις κάθε Δεκέμβριο. Το MFF είναι μια μη κερδοσκοπική εκπαιδευτική εταιρία του Ιλινόις που υπάρχει κυρίως για το λόγο να γίνεται ένα ετήσιο συνέδριο για τη διευκόλυνση της εκπαίδευσης των τεχνών και της λογοτεχνίας ανθρωπομορφικού στοιχείου. Ένας δευτερεύων σκοπός της εταιρείας είναι να διευκολύνει τη δωρεά κεφαλαίων σε μη κερδοσκοπικά ιδρύματα που το διοικητικό συμβούλιο αποφασίζει αν αξίζουν και τι προάγει την ευημερία των ανθρώπων και/ή των ζώων. Το συνέδριο πραγματοποιήθηκε για πρώτη φορά το 2000 και έχει αναπτυχθεί για να επιστήσει 5,606 συμμετέχοντες το 2015.
Γιαν Μίνσε Μόλενερ

Ο Γιαν Μίνσε Μόλενερ (ολλανδικά: Jan Miense Molenaer, 1610 – 19 Σεπτεμβρίου 1668 (ταφή)) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ασχολήθηκε κυρίως με ρωπογραφίες. Το ύφος του ήταν πρόδρομο του Γιαν Στέιν. Είχαν κοινό εργαστήριο με τη σύζυγό του, ζωγράφο νεκρών φύσεων Γιούντιτ Λέιστερ.
Τσολαχλί

Το Τσολαχλί είναι χωριό στην επαρχία Σάκι του βορειοδυτικού Αζερμπαϊτζάν. Το χωριό αποτελεί μέρος του δήμου Τσεφεραμπάντ.
Qoros

Η Qoros (κινέζικα: 观致汽车) είναι αυτοκινητοβιομηχανία που εδρεύει στην Σανγκάη, Κίνα. Ιδρύθηκε τον Δεκέμβριο του 2007 με την αρχική ονομασία Chery Quantum Automotive Corporation (CQAC) και είναι υπό την επιτήρηση της επίσης κινέζικης αυτοκινητοβιομηχανίας Chery και της διαχειριστικής εταιρείας Kenon Holdings που εδρεύει στο Τελ Αβίβ.
Ελεονώρα της Καστίλης

Η Ελεονώρα της Καστίλης ("Leonor de Castilla", 1241 - 28 Νοεμβρίου 1290) από τον Καστιλιανό Οίκο της Ιβρέα βασίλισσα της Αγγλίας σαν πρώτη σύζυγος του Εδουάρδου Α΄ ήταν δεύτερο από τα 5 παιδιά του Φερδινάνδου Γ΄ της Καστίλης και της δεύτερης συζύγου του Ιωάννας κόμισσας του Πονθιέ, πήρε το όνομα από την προγιαγιά της Ελεονώρα της Αγγλίας. Είχε έναν μεγαλύτερο αδελφό τον Φερδινάνδο (1239 - 1260), έναν μικρότερο τον Λουδοβίκο (1243 - 1269) και άλλους δυο μικρότερους αδελφούς με την ίδια μητέρα που πέθαναν σε βρεφική ηλικία.Ο γάμος έγινε για πολιτικούς λόγους προκειμένου να εξασφαλίσει η Αγγλία κυριαρχία στην Γασκώνη. Η Ελεονόρα ήταν έντονα συνδεδεμένη με τον σύζυγο της μέχρι το τέλος της ζωής της, τον συνόδευσε στην Η΄ Σταυροφορία και σύμφωνα με φήμες του έσωσε την ζωή όταν έκαναν απόπειρα να τον δηλητηριάσουν, ο ίδιος ο Εδουάρδος Α΄ θρήνησε έντονα τον θάνατο της Ελεονόρας τοποθετώντας 12 πέτρινους σταυρούς σε σημεία που περνούσε η νεκρική πομπή.
Great Wall Wingle 5

Το Great Wall Wingle 5 είναι ένα μεγάλο pick-up αυτοκίνητο που κατασκευάζεται από την κινεζική αυτοκινητοβιομηχανία Great Motors, για τις αγορές της Ασίας, της Ωκεανίας και της Ευρώπης. Το μοντέλο μπήκε στην παραγωγή το 2011, ως ο επίσημος αντικαταστάτης του Great Wall Wingle 3 και του Great Wall SoCool. Το 2013, υπέστη μια εκτενή ανανέωση, με κύριο σκοπό την προώθηση του μοντέλου και στην Ευρώπη.

Στον τομέα της εργονομίας, έχει δοθεί βάση και στην διευκόλυνση και πρακτικότητα του οχήματος, έχοντας βγάλει και μια επεκτεινόμενη έκδοση με διπλή καμπίνα, δηλαδή χωρητικότητας τεσσάρων επιβατών..

Το Wingle 5 υποβλήθηκε σε αξιολόγηση του προγράμματος ασφαλείας νέων οχημάτων της Αυστραλίας το 2011 και βαθμολογήθηκε με τρία αστέρια, λόγω απουσίας βομβητή υπενθύμισης ζωνών ασφαλείας και ESP (Ηλεκτρονικό σύστημα ευστάθειας).
Great Wall H6

Το Great Wall H6 ή Great Wall Hover 6 όπως διατίθεται στη Ρωσία, είναι ένα μεσαίο SUV αυτοκίνητο που κατασκευάζεται από την κινέζικη αυτοκινητοβιομηχανία Great Wall Motors στα εργοστασιακά παραρτήματα της πόλης Τιαντζίν της Κίνας, αλλά και του χωριού Μπαχόβιτσα στη Βουλγαρία. Το μοντέλο αυτό παρουσιάστηκε για πρώτη φορά επίσημα στο Σαλόνι Αυτοκίνητου της Σαγκάης, Κίνα, τον Απρίλιο του 2011 και εντάχθηκε στην παραγωγή τον Αύγουστο του ίδιου έτους. Επιπλέον, αποτελεί τον επίσημο αντικαταστάτη του Great Wall Pegasus, καθώς τα μεταξύ τους οχήματα βρίσκονται στην ίδια κατηγορία μεγέθους και ιδιοτήτων.

Το H6 υποβλήθηκε σε δοκιμή πρόσκρουσης, για αξιολόγηση στην ασφάλεια, το 2012 και βαθμολογήθηκε με 5 στα 5 αστέρια.
FIFA Soccer 95

Το FIFA Soccer 95 είναι βιντεοπαιχνίδι αθλητισμού που αναπτύχθηκε από την Extended Play Productions και κυκλοφόρησε από την Electronic Arts για το Sega Mega Drive το 1994. Είναι ο διάδοχος του "FIFA International Soccer" και το δεύτερο παιχνίδι της σειράς "FIFA".
Γιαν Ντάβιντς ντε Χέιμ

thumb|right|Πορτρέτο του Γουλιέλμου Γ΄ της Αγγλίας σε ηλικία 10 ετών, σε γιρλάντα από άνθη με τα σύμβολα του Οίκου της Οράγγης. Κλάπηκε ως λάφυρο πολέμου, στάλθηκε στη Γαλλία το 1795 και παρέμεινε εκεί.

Ο Γιαν Ντάβιντς ντε Χέιμ (ολλανδικά: Jan Davidsz. de Heem, πλήρες όνομα Jan Davidszoon de Heem) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος δραστηριοποιήθηκε στην Ουτρέχτη και στην Αμβέρσα. Αποτελεί έναν από τους κορυφαίους εκπροσώπους της νεκρής φύσης τόσο για την Ολλανδική Χρυσή Εποχή όσο και για το φλαμανδικό μπαρόκ.
Φιλόξενος ο Ερετριεύς

right|280px|Το ψηφιδωτό αντίγραφο της «Μάχης της Ισσού»
Ο Φιλόξενος ο Ερετριεύς υπήρξε Έλληνας ζωγράφος που έζησε στα τέλη του 4ου με αρχές του 3ου π.Χ. αιώνα και αναφέρεται, από τον Πλίνιο στο σύγγραμμά του "Φυσική Ιστορία", ως μαθητής του Νικομάχου. Θεωρείται ως ο δημιουργός του περίφημου πίνακα της Μάχης της Ισσού που παριστάνει τον Μέγα Αλέξανδρο εναντίον του Δαρείου. Ο πίνακας έγινε κατά παραγγελία του βασιλιά Κασσάνδρου και αντίγραφό του διασώθηκε στο γνωστό ψηφιδωτό της Πομπηίας. Ο Πλίνιος αναφέρει επίσης ότι ο Φιλόξενος ήταν γνωστός για την ζωγραφική του ταχύτητα και την χρήση συντμήσεων.
Λάρι Τζέιμς

Ο Λάρι Τζέιμς ("George Lawrence "Larry" James", 6 Νοεμβρίου 1947 - 6 Νοεμβρίου 2008) ήταν Αμερικανός αθλητής.

Ήταν παγκόσμιος ρέκορντμαν των 400 μέτρων και δύο φορές Ολυμπιονίκης. Μαζί με τους Βίνσεντ Μάθιους, Ρον Φρίμαν και Λι Έβανς, ήταν μέλος της ομάδας των Η.Π.Α., που στις 20 Οκτωβρίου του 1968, στην Πόλη του Μεξικού, κατέρριψε το παγκόσμιο ρεκόρ στα 4x400 μέτρα σκυταλοδρομία, με χρόνο 2.56.16.

Πέθανε το 2008 σε ηλικία 61 ετών από καρκίνο, όπως ανακοινώθηκε από την αμερικανική ομοσπονδία κλασικού αθλητισμού.
Κεμονό

Κεμονό (獣 θηρίο) ονομάζεται ένα είδος Ιαπωνικής τέχνης και ύφους στο οποίο οι χαρακτήρες παρουσιάζουν κάποια σαφή χαρακτηριστικά ζώου ενώ φέρονται ανθρώπινα. Χρησιμοποιείται συνήθως σε πίνακες ζωγραφικής, σχέδια, μάνγκα, άνιμε και βιντεοπαιχνίδια. Δεν πρέπει να συγχέεται με τον όρο Furry (μια υποκουλτούρα που ασχολείται με φανταστικούς ανθρωπόμορφους χαρακτήρες ζώων με ανθρώπινες προσωπικότητες και χαρακτηριστικά, που προήλθε από τις Ηνωμένες Πολιτείες), αν και τα δύο έχουν σημαντικές ομοιότητες και συμπίπτουν στα θέματα.

Αυτοί οι ανθρωπόμορφοι χαρακτήρες του είδους του Κεμονό συνήθως ονομάζονται Jūjin (Ιαπωνικά 獣人 ή じゅうじん "ανθρωπομορφικό"). Τα μοναδικά τους σχέδια διαφέρουν ανάλογα με τον καλλιτέχνη, από ανθρωπόμορφα ζώα σε συνδιασμούς δημοφιλών χαρακτήρων με χαρακτηριστικά ζώου που μπορούν να θεωρηθούν γοητευτικά ή χαριτωμένα, όπως αυτιά ή ουρές. Οι περισσότεροι από τους χαρακτήρες αυτού του είδους παρουσιάζουν μια ανθρώπινη προσωπικότητα, είναι αρκετά περίεργο να τα βλέπει κανείς να συμπεριφέρονται ως το αντίστοιχο είδος ζώου τους. Εμφανίζονται πάντα να συμπεριφέρονται και να ζουν με τον ίδιο τρόπο που ένας κανονικός άνθρωπος θα έκανε στο ίδιο χρονικό τους διάστημα ή κοινωνικό περιβάλλον: μιλούν κανονικά, ζουν σε κανονικά σπίτια, τρώνε κανονικό φαγητό, κτλ. Η διαφορά μεταξύ των Κεμονό και τον φυσιολογικών ανθρώπινων όντων είναι ελάχιστη εώς μηδαμινή.
Αμπτζίτ

Το Αμπτζίτ είναι πρώην χωριό στην επαρχία Μπαλακάν του βορειοδυτικού Αζερμπαϊτζάν. Το χωριό αποτελούσε μέρος του δήμου Καϊσά.
Καϊσά

Το Καϊσά (επίσης, Καϋσά και Κοϊσά) αποτελεί χωριό και δήμο της επαρχίας Μπαλακάν του βορειοδυτικού Αζερμπαϊτζάν. Έχει πληθυσμό 3,595 κατοίκων. Ο δήμος αποτελείται από τα χωριά Καϊσά και Αμπτζίτ.
Ερντεσεβί

Το Ερντεσεβί (επίσης, Αρντασεβί και Ερεντεσεβί) είναι ένα χωριό της επαρχίας Λατσίν του Αζερμπαϊτζάν. Βρίσκεται στο νοτιοδυτικό μέρος της χώρας.
Αχμέντ Αμπουταλέμπ

Ο Αχμέντ Αμπουταλέμπ (Ahmed Aboutaleb –στα αραβικά: أحمد أبو طالب) είναι ο δήμαρχος του Ρότερνταμ από τον Ιανουάριο του 2009. Ανήκει στο Ολλανδικό Εργατικό Κόμμα (Partij van de Arbeid -PvdA).

Είναι ο πρώτος δήμαρχος μεγάλης ολλανδικής πόλης που είναι μουσουλμάνος και κατάγεται από άλλη χώρα. Έχει διπλή υπηκοότητα (ολλανδική και μαροκινή).
Φιλόξενος ο Κυθήριος

Ο Φιλόξενος ο Κυθήριος ήταν αρχαίος Έλληνας ποιητής, γνωστός για τους διθυράμβους που έγραψε τον 5ο με 4ο π.Χ. αιώνα.
Μπέρναρντ Χέρμαν

Ο Μπέρναρντ Χέρμαν (αγγλικά: "Bernard Herrmann", 29 Ιουνίου 1911 – 24 Δεκεμβρίου 1975) ήταν Αμερικανός συνθέτης, περισσότερο γνωστός για τις μουσικές συνθέσεις του στον κινηματογράφο. Το 1941, κέρδισε και το Όσκαρ Καλύτερης Πρωτότυπης Μουσικής, για τη δουλειά του στο έργο "The Devil and Daniel Webster".

Παρόλα αυτά, περισσότερο γνωστός είναι για τη συνεργασία του με τον Άλφρεντ Χίτσκοκ, με τον οποίον συνεργάστηκε σε αρκετές σπουδαίες ταινίες του, όπως στο "Ο άνθρωπος που γνώριζε πολλά" (1956), το "Vertigo" (1958), το Στη σκιά των τεσσάρων γιγάντων (1959) και το "Ψυχώ" (1960). Έχει γράψει επίσης μουσική για τις ταινίας: "Πολίτης Κέιν" (1941), "Ψυχές στην ομίχλη" (1947), "Δυο Γίγαντες Συγκρούονται" (1962) και το "Ο Ταξιτζής" (1976).
Ταντούρι μασάλα

Το Ταντούρι μασάλα "(Tandoori masala)" ή σάλτσα Ταντούρι, είναι μείγμα μπαχαρικών ειδικά για χρήση με ταντούρ "(tandoor)" ή πήλινο φούρνο, στην παραδοσιακή μαγειρική της βόρειας Ινδίας και του Πακιστάν. Τα συγκεκριμένα μπαχαρικά διαφέρουν ελαφρώς από περιοχή σε περιοχή, αλλά συνήθως περιλαμβάνουν γκαράμ μασάλα, σκόρδο, τζίντζερ, κρεμμύδι, πιπέρι καγιέν και μπορεί να περιλαμβάνουν και άλλα καρυκεύματα και πρόσθετα. Τα μπαχαρικά συχνά θρυμματίζονται μαζί στο γουδί, με το γουδοχέρι.

Το ταντούρι μασάλα χρησιμοποιείται εκτενώς με πιάτα όπως το κοτόπουλο ταντούρι. Στο πιάτο αυτό, το κοτόπουλο καλύπτεται με ένα μείγμα από απλό γιαούρτι και ταντούρι μασάλα. Κατόπιν, το κοτόπουλο ψήνεται σε πολύ υψηλή θερμοκρασία στο ταντούρ. Το κοτόπουλο που προετοιμάζεται κατ' αυτόν τον τρόπο, έχει εξωτερικά ρόδινο χρώμα και αλμυρή γεύση.

Άλλα πιάτα με κοτόπουλο, εκτός από το κοτόπουλο ταντούρι, χρησιμοποιούν αυτό το "masala", όπως "tikka" ή βούτυρο κοτόπουλο, τα περισσότερα πιάτα με προέλευση από το Πουντζάμπ. Μπορεί να χρησιμοποιηθεί και κρέας αντί κοτόπουλου, όπως "paneer" "(paneer tikka)".

Αν φρεσκο-ετοιμαστεί, το μασάλα δύναται να αποθηκευτεί σε αεροστεγή βάζα έως και δύο μήνες. Το μείγμα μπαχαρικών πωλείται επίσης στα μεγαλύτερα σούπερ μάρκετ και τα εξειδικευμένα καταστήματα Ασιατικών τροφίμων, με διαφορετικές γεύσεις, αναλόγως της μάρκας.
Ακρωτήριο Φάρβελ

Το Ακρωτήριο Φάρβελ ή "Uummannarsuaq" είναι το νοτιότατο άκρο της Γροιλανδίας, ενώ το [[Ακρωτήριο Μόρις Τζέσαπ]] το βορειότερο.
Το Ακρωτήριο Φάρβελ ή Φέργουελ ή Νούναπ Ίσουα (δαν. "Kap Farvel", αγγλ. "Cape Farewell", γροιλ. "Nunap Isua") είναι ακρωτήριο που αποτελεί το νοτιότατο σημείο της επικράτειας της Γροιλανδίας, αν και όχι της "νήσου" Γροιλανδίας (του μεγαλύτερου νησιού της Γης), καθώς βρίσκεται στο ακατοίκητο νησί Έγκερ, στο αρχιπέλαγος Νούναπ Ίσουα της Γροιλανδίας. Μία άλλη ονομασία του ακρωτηρίου στη γλώσσα είναι Ουουμανάρσουακ.
Κυδωνιές Γρεβενών

Οι Κυδωνιές Γρεβενών [Κυδωνίαι (αι), παλαιά ονομασία: Βαντσικό ή Βαντσκό (το)] είναι μικρός ορεινός οικισμός του νομού Γρεβενών, 50ος σε σειρά/μέγεθος πληθυσμού στο Δήμο Γρεβενών, χτισμένος σε υψόμετρο 900 μέτρων και σε απόσταση 24 χιλιομέτρων Β Δ της πόλης των Γρεβενών. Συνορεύει με το νομό Κοζάνης και συγκεκριμένα με την περιοχή του Βοϊου.
Ρόμπερτ Μπερκς

Ο Ρόμπερτ Μπερκς, A.S.C. (αγγλικά: "Robert Burks", 4 Ιουλίου 1909 - 11 Μαΐου 1968) ήταν Αμερικανός πρωτοπόρος κινηματογραφιστής, που ασχολήθηκε με παρά πολλά κινηματογραφικά είδη, τόσο στην ασπρόμαυρη όσο και στην έγχρωμη εικόνα. Μερικές από τις πιο γνωστές ταινίες στις οποίες εργάστηκε, ανήκουν στη φιλμογραφία του Άλφρεντ Χίτσκοκ, μεταξύ των οποίων το "Σιωπηλός Μάρτυς" (1954), το "Vertigo" (1958), "North by Northwest" (1959), το "Τα Πουλιά" (1963, καθώς και το "Το Κυνήγι του Κλέφτη" (1955), για το οποίο είχε κερδίσει το Όσκαρ Καλύτερης Έγχρωμης Φωτογραφίας, ενώ υπήρξε άλλες τρεις φορές υποψήφιος για Όσκαρ Καλύτερης Φωτογραφίας.

Γεννημένος στην Καλιφόρνια των ΗΠΑ, ξεκίνησε να ασχολείται από την ηλικία των 19 ετών με τον κινηματογράφο, τότε στα στούντιο της Warner Bros., στα μεγαλύτερο, δηλαδή εκείνη την εποχή, στούντιο ειδικών εφέ. Το 1929, έγινε βοηθός οπερατέρ και το 1934 οπερατέρ. Έως το 1944, εργαζόταν ως φωτογράφος ειδικών εφέ, ενώ από το 1944 κι έπειτα του ανατέθηκε η διεύθυνση φωτογραφίας. Βρήκε τραγικό θάνατο, σε ηλικία 58 ετών, μαζί με τη γυναίκα του, όταν έπιασε φωτιά το σπίτι τους.
Γιώργος Βότσης

Ο Γιώργος Βότσης (γενν. 1938) είναι Έλληνας δημοσιογράφος.
Ελισάβετ του Μπουργκ

thumb|right|250px|Ο Ροβέρτος Μπρους και η Ελισάβετ του Μπουργκ - Εθνική Βιβλιοθήκη της Σκωτίας
thumb|right|250px|Βικτωριανή πλάκα από ορείχαλκο, που καλύπτει τον τάφο του Ροβέρτου Μπρους και της Ελισάβετ του Μπουργκ

Η Ελισάβετ του Μπουργκ (Αντρίμ, βόρεια Ιρλανδία, "Elizabeth de Burgh", 1284 - 27 Οκτωβρίου 1327) δεύτερη σύζυγος αλλά μοναδική βασίλισσα της Σκωτίας με τον Ροβέρτο Μπρους ήταν τρίτη κόρη και τρίτο παιδί του Ρίτσαρντ Όγκ ντε Μπεργκ, 2ου κόμη του Όλστερ και της Μάργκαρετ ντε Μπεργκ. Ο πατέρας της ήταν προσωπικός φίλος του Εδουάρδου Α΄ της Αγγλίας, δεν υπάρχουν επαρκή στοιχεία για την ίδια πριν τον γάμο με τον Ροβέρτο Μπρους.
Μάικλ Μούρκοκ

Ο Μάικλ Μούρκοκ (γενν. 18 Δεκεμβρίου 1939) είναι Άγγλος συγγραφέας της φανταστικής λογοτεχνίας. Έγινε διάσημος με τις νουβέλες του Έλρικ του Μελνιμπονέ κατά τις δεκαετίες του '60 και του '70, ενώ παράλληλα ήταν εκδότης του περιοδικού "New Worlds" από το 1964 ως το 1996, με μία πενταετή διακοπή στο πρώτο μισό της δεκαετίας του '70.

Έχει συνεισφέρει συνθετικά στα ροκ συγκροτήματα των Hawkwind και Blue Öyster Cult, ενώ το λογοτεχνικό του έργο έχει επηρεάσει πολλούς μουσικούς του είδους, όπως οι Deep Purple, Cirith Ungol, Blind Guardian, κ.α..

Το 2008, η εφημερίδα "The Times" συμπεριέλαβε τον Μούρκοκ στην λίστα της με τους πενήντα καλύτερους Βρετανούς συγγραφείς μετά το 1945.
Δημήτρης Θεοδωρακάκος

Ο Δημήτρης Θεοδωρακάκος είναι Έλληνας αθλητής στίβου μεγάλων αποστάσεων, με ειδικότητα στους αγώνες βουνού. Γεννήθηκε στην Νίκαια Αττικής στις 5 Δεκεμβρίου 1978. Από το Νοέμβριο του 2016 ανήκει στο δυναμικό του Παναθηναϊκού.

Έχει αναδειχθεί Πρωταθλητής Ελλάδος στον Μαραθώνιο το 2009 και το 2011. Ήταν 6 ακόμα φορές 2ος και μια φορά 3ος. 

Στο Πανελλήνιο Πρωτάθλημα Ορεινού τρεξίματος έχει αναδειχθεί Πρωταθλητής Ελλάδος 4 φορές (όσες έχει λάβει μέρος).

Στο Πανελλήνιο Πρωτάθλημα Skyrunning έχει αναδειχθεί Πρωταθλητής Ελλάδος 6 φορές (όσες έχει λάβει μέρος).

Είναι ο μοναδικός Έλληνας δρομέας , ο οποίες έχει αναδειχθεί νικητής στους δυσκολότερους αγώνες της Χώρας. Το Πανελλήνιο Πρωτάθλημα Μαραθωνίου δρόμου στην Αυθεντική διαδρομή, τον http://www.olympus-marathon.com/ , και το https://zagorirace.gr/ .

Επί 10 συναπτά έτη ήταν νικητής σε κάθε αγώνα ορεινού τρεξίματος στην Ελλάδα από 5χλμ έως 80χλμ.

Μερικές από τις διακρίσεις του:

https://web.archive.org/web/20191115223422/http://www.allterrainrunners.gr/site/cv-theodorakakos
Τζον Χέι Μπιθ

Ο Υποστράτηγος Τζον Χέι Μπιθ, CBE (αγγλικά: "John Hay Beith", 17 Απριλίου 1876 - 22 Σεπτεμβρίου 1952) ήταν Βρετανός δάσκαλος και στρατιωτικός. Περισσότερο γνωστός, όμως, είναι ως μυθιστορηματογράφος, δραματουργός, δοκιμιογράφος και ιστορικός, που υπέγραφε με το ψευδώνυμο Ίαν Χέι ("Ian Hay").

Αφού έκανε κλασικές σπουδές στο Πανεπιστήμιο του Κέιμπριτζ, έγινε δάσκαλος, ενώ το 1907, κυκλοφόρησε το πρώτο του μυθιστόρημα, ονόματι "Pip". Η επιτυχία τούτου του έργου καθώς και επόμενων, τον οδήγησαν στο να παρατήσει τη διδασκαλεία και να γίνει αποκλειστικά συγγραφέας. Κατά τη διάρκεια του Πρώτου Παγκοσμίου Πολέμου, υπηρέτησε στη Γαλλία. Το 1915, κυκλοφόρησε το "The First Hundred Thousand", το οποίο έγινε best-seller. Το 1916, τιμήθηκε με το "Military Cross", για την προσφορά του στη Μάχη του Λόος. 

Κατά την περίοδο του Μεσοπολέμου, τα μυθιστορήματά του δεν είχαν την ίδια απήχηση που είχαν οι πρώτες του δουλειές. Ωστόσο, η συγγραφή του στη δραματουργία θεωρείται αξιοπρεπής, γράφοντας κυρίως χαλαρές κωμωδίες. Κατά τη διάρκεια του Δευτέρου Παγκοσμίου Πολέμου, υπηρέτησε ξανά Αρχηγός των Διεθνών Σχέσεων, στο Γραφείο Πολέμου, θέση που κράτησε έως το 1941, όπου και συνταξιοδοτήθηκε. Σε αντίθεση με τα πολιτικά πιστεύω του πατέρα του, εκείνος ήταν συντηρητικός.
Great Wall H3

Το Great Wall H3 ή Great Wall Hover ήταν ένα μεσαίο SUV αυτοκίνητο που παρήγαγε η κινεζική αυτοκινητοβιομηχανία Great Wall Motors από το 2005 έως το 2015. Το μοντέλο αντικατέστησε το Great Wall Safe και αντικαταστάθηκε απο το Great Wall H5, ειδικότερα η ανανεωμένη έκδοση του 2013, όπου υπάρχουν μεγάλες ομοιότητες μεταξύ τους.
Τζορτζ Τομασίνι

O Τζορτζ Τομασίνι (αγγλικά: "George Tomasini", 20 Απριλίου 1909 - 22 Νοεμβρίου 1964) ήταν Αμερικανός μοντέρ, ο οποίος είναι ιδιαίτερα γνωστός για τη συνεργασία του με τον Άλφρεντ Χίτσκοκ, η οποί κράτησε μία δεκαετία (1954-1964). Ο Τομασίνι ανέλαβε το μοντάζ, μερικών από των πιο γνωστών έργων του Χίτσκοκ, μεταξύ αυτών το "Σιωπηλός Μάρτυς" (1954), το "Δεσμώτης του Ιλίγγου" (1958), το "North by Northwest" (1959), το "Ψυχώ" (1960) και το "Τα Πουλιά" (1963), ενώ για το τρίτο έχει λάβει και μία υποψηφιότητα για Όσκαρ Καλύτερου Μοντάζ.

Το 2012, σε λίστα με τα 75 Καλύτερα Μοντάζ σε ταινίες όλων των εποχών, της "Motion Picture Editors Guild", ο Τομασίνι, ήταν ο μόνος μοντέρ που βρέθηκε σε αυτή τη λίστα τέσσερις φορές ("Psycho, Vertigo, Rear Window" και "North by Northwest"). Οι εφευρετικές τεχνικές του Τομασίνι, φαίνεται ότι έχουν πολλούς μοντέρ και δημιουργούς ταινιών.
Απολλοφάνης ο Ταρσεύς

Ο Απολλοφάνης ο Ταρσεύς ή και Πάπης (1ος αιώνας μ.Χ.), ήταν αρχαίος Έλληνας αθλητής με καταγωγή από την Ταρσό, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 216ους (85 μ.Χ.) ολυμπιακούς αγώνες της αρχαιότητας.
Στέφανος ο Καππαδόκης

Ο Στέφανος ο Καππαδόκης (1ος αιώνας μ.Χ.), ήταν αρχαίος Έλληνας αθλητής με καταγωγή από την Καππαδοκία, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 219ους (97 μ.Χ.) ολυμπιακούς αγώνες της αρχαιότητας.
Απόλλωνις ο Αλεξανδρινός

Ο Απόλλωνις ο Αλεξανδρινός ή και Ηλιόδωρος (1ος αιώνας μ.Χ.), ήταν αρχαίος Έλληνας αθλητής με καταγωγή από την Αλεξάνδρεια, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 218ους (93 μ.Χ.) ολυμπιακούς αγώνες της αρχαιότητας.
Αχιλλέας ο Αλεξανδρινός

Ο Αχιλλέας ο Αλεξανδρινός (2ος αιώνας μ.Χ.), ήταν αρχαίος Έλληνας αθλητής με καταγωγή από την Αλεξάνδρεια, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 220ους (101 μ.Χ.) ολυμπιακούς αγώνες της αρχαιότητας.
Κάλλιστος ο Σιδήτης

Ο Κάλλιστος ο Σιδήτης (2ος αιώνας μ.Χ.) ήταν αρχαίος Έλληνας αθλητής με καταγωγή από τη Σίδη, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 222ους ολυμπιακούς αγώνες της αρχαιότητας (109 μ.Χ.).
Ισαρίων ο Αλεξανδρινός

Ο Ισαρίων ο Αλεξανδρινός (2ος αιώνας μ.Χ.), ήταν αρχαίος Έλληνας αθλητής με καταγωγή από την Αλεξάνδρεια, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 224ους (117 μ.Χ.) ολυμπιακούς αγώνες της αρχαιότητας.
Αριστέας ο Μιλήσιος

Ο Αριστέας ο Μιλήσιος (2ος αιώνας μ.Χ.), ήταν αρχαίος Έλληνας αθλητής με καταγωγή από τη Μίλητο, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 225ους (121 μ.Χ.) ολυμπιακούς αγώνες της αρχαιότητας.
Εύστολος ο Σιδήτης

Ο Εύστολος ο Σιδήτης (2ος αιώνας μ.Χ.), ήταν αρχαίος Έλληνας αθλητής με καταγωγή από τη Σίδη, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 223ους ολυμπιακούς αγώνες της αρχαιότητας (113 μ.Χ.).
Επίδαυρος ο Αλεξανδρινός

Ο Επίδαυρος ο Αλεξανδρινός ή και Αμμώνιος (2ος αιώνας), ήταν αρχαίος Έλληνας αθλητής με καταγωγή από την Αλεξάνδρεια, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 229ους (137) ολυμπιακούς αγώνες της αρχαιότητας.
Δίδυμος ο Κλιδεύς

Ο Δίδυμος ο Κλιδεύς (2ος αιώνας), ήταν αρχαίος Έλληνας αθλητής με καταγωγή από την Αλεξάνδρεια, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 230ους (141) ολυμπιακούς αγώνες της αρχαιότητας.
Κραναός ο Σικυώνιος

Ο Κραναός ο Σικυώνιος ή και Γρανιανός (2ος αιώνας), ήταν αρχαίος Έλληνας αθλητής με καταγωγή από τη Σικυώνα, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 231ους ολυμπιακούς αγώνες της αρχαιότητας (145).
Αττικός ο Σαρδιανός

Ο Αττικός ο Σαρδιανός (2ος αιώνας), ήταν αρχαίος Έλληνας αθλητής με καταγωγή από τις Σάρδεις, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 232ους (149) ολυμπιακούς αγώνες της αρχαιότητας. Αναφέρεται σε επιγραφή πως υπήρξε νικητής στα Σεβάστεια της Νεάπολης.
Αειθαλής ο Αλεξανδρινός

Ο Αειθαλής ο Αλεξανδρινός (2ος αιώνας) ήταν αρχαίος Έλληνας αθλητής με καταγωγή από την Αλεξάνδρεια, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 236ους ολυμπιακούς αγώνες της αρχαιότητας (165 μ.Χ.).
Ανουβίων ο Αλεξανδρινός

Ο Ανουβίων ο Αλεξανδρινός ή και Φείδος (2ος αιώνας), ήταν αρχαίος αθλητής με καταγωγή από την Αλεξάνδρεια, ο οποίος αναφέρεται από τον Ευσέβιο της Καισαρείας στο σύγγραμμα του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 240ους (181) ολυμπιακούς αγώνες της αρχαιότητας.
Επίνικος ο Κυζικηνός

Ο Επίνικος ο Κυζικηνός ή και Κυνάς (3ος αιώνας), ήταν αρχαίος Έλληνας αθλητής με καταγωγή από την Κύζικο, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 246ους (205) ολυμπιακούς αγώνες της αρχαιότητας.
Μενεπτόλεμος ο Απολλώνιος

Ο Μενεπτόλεμος ο Απολλώνιος (6ος/5ος αιώνας π.Χ.) ήταν αρχαίος Έλληνας αθλητής με καταγωγή από την Απολλωνία των ακτών του Ιονίου πελάγους, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 70ους (500 π.Χ.) ολυμπιακούς αγώνες της αρχαιότητας.
Σατορνίλος ο Γορτύνιος

Ο Σατορνίλος ο Γορτύνιος (3ος αιώνας), ήταν αρχαίος αθλητής με καταγωγή από την Γορτύνα Ηρακλείου, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 247ους (209) ολυμπιακούς αγώνες της αρχαιότητας. Πιθανώς πρόκειται για το ίδιο άτομο το οποίο αναφέρεται σε επιγραφή ως "Γάιος Τερέντιος Σατορνείλος" και υπήρξε ευεργέτης της πόλης.
Ξενοπείθης ο Χίος

Ο Ξενοπείθης ο Χίος (5ος αιώνας π.Χ.) ήταν αρχαίος Έλληνας αθλητής με καταγωγή από τη Χίο, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 75ους ολυμπιακούς αγώνες της αρχαιότητας (480 π.Χ.).
Ασώπιχος ο Ορχομένιος

Ο Ασώπιχος ο Ορχομένιος (γιος του Κλεόδαμου, 6ος/5ος αιώνας π.Χ.) ήταν αρχαίος Έλληνας αθλητής με καταγωγή από τον Ορχομενό της Βοιωτίας, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 73ους (488 π.Χ.) ολυμπιακούς αγώνες της αρχαιότητας. Ο Πίνδαρος είχε αφιερώσει τον 14ο από τους επινίκιους ολυμπιακούς ύμνους του στον Ασώπιχο.
Ικαδίων ο Κρης

Ο Ικαδίων ο Κρης (5ος αιώνας π.Χ.) ήταν αρχαίος Έλληνας αθλητής με καταγωγή από την Κρήτη, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 81ους (456 π.Χ.) ολυμπιακούς αγώνες της αρχαιότητας.
Πύθαρχος ο Μαντίνειος

Ο Πύθαρχος ο Μαντίνειος (5ος αιώνας π.Χ.) ήταν αρχαίος Έλληνας αθλητής με καταγωγή από τη Μαντίνεια Αρκαδίας, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 79ους ολυμπιακούς αγώνες της αρχαιότητας (464 π.Χ.).
Chess Records

Η Chess Records ήταν δισκογραφική εταιρεία η οποία ιδρύθηκε το 1950 στο Σικάγο και ειδικευόταν στην μπλουζ μουσική, ενώ με το πέρασμα του χρόνου ενέταξε στον κατάλογο της μουσικούς της σόουλ, γκόσπελ, τζαζ και ροκ εντ ρολ.

Τα δικαιώματα της σήμερα ανήκουν στην Universal Music Group και τα διαχειρίζεται η Geffen Records.
Δημήτριος Τσάφος

Ο Δημήτριος Τσάφος (1898 - ;) ήταν υποναύαρχος του Πολεμικου Ναυτικού.
Ποσειδωνισμός

Με την ονομασία "Ποσειδωνισμός" (εκ του λατινικού "Neptunismus") φέρεται μια παλαιότερη θεωρία της γεωλογίας, ήδη παρωχημένη, με βασικό αντικείμενο την ερμηνεία της προέλευσης των πετρωμάτων γενικά.

Σύμφωνα με την θεωρία αυτή, που αναπτύχθηκε περί τα τέλη του 18ου αιώνα, λαμβάνοντας υπ΄ όψη την έλλειψη ηφαιστειότητας κατά τις αρχαιότερες γεωλογικές εποχές, η γένεση των αρχαίων πετρωμάτων οφειλόταν κυρίως στην επίδραση των υδάτων που κάλυπταν αρχικά όλη την επιφάνεια της Γης, όπου στη συνέχεια αποσύρθηκαν σε μεγάλες κοιλότητες, (σημερινοί ωκεανοί και θάλασσες), που και αυτές δημιουργήθηκαν εκ του βάρους των υπερκειμένων υδάτων μετά την ιζηματοποίηση τμημάτων του φλοιού της Γης.

Η θεωρία αυτή που έλαβε το όνομά της από το όνομα του αρχαίου θεού της θάλασσας Ποσειδώνα, αναπτύχθηκε από τον γεωλόγο ερευνητή και καθηγητή της Φραϊδεμβέργης Αβραάμ Βέρνερ (1749 - 1817). Οι οπαδοί της θεωρίας αυτής που δεν υπήρξαν και λίγοι αποκαλούνταν Ποσειδωνιστές.

* Σημειώνεται ότι αντίθετη της θεωρίας αυτής ήταν ο λεγόμενος πλουτωνισμός, που επίσης ως αποκλειστική θεωρία για τη δημιουργία των πετρωμάτων θεωρείται σήμερα παρωχημένη.
Εαρινό πρωτάθλημα αντισφαίρισης

Το Εαρινό πρωτάθλημα αντισφαίρισης ή Πρωτάθλημα αντισφαίρισης Πανελληνίου Γ.Σ. ήταν τουρνουά αντισφαίρισης ένα από τα πέντε μεγάλα τουρνουά που αποτελούσαν την αγωνιστική περίοδο στην Ελλάδα. Διοργανωνόταν από τον Πανελλήνιο Γυμναστικό Σύλλογο στα ασκητήρια του. Ήταν το τουρνουά που άνοιγε την αγωνιστική περίοδο, στην πορεία κάποιες διοργανώσεις ήταν διεθνές. Διοργανωνόταν πάντα την Άνοιξη και συνήθως τον Μάρτιο γι' αυτό λεγόταν Εαρινό και ξεκίνησε το 1933. Την πρώτη χρονιά που διοργανώθηκε έγινε μόνο στο μονό αντρών. Από το 1933 έως το 1936 λεγόταν "Κύπελλο Καπλάνογλου" κι έκτοτε "Εαρινό πρωτάθλημα". Είχαν δικαίωμα συμμετοχής αντισφαιριστές που ήταν εγγεγραμμένοι στα μητρώα του ΣΕΓΑΣ. Το 1992 σπόνσορας του τουρνουά έγινε η εταιρεία "Lipton ice tea" , ενώ η διοργάνωση μεταφέρθηκε στο ΟΑΚΑ και στα χωμάτινα γήπεδα αντισφαίρισης του Εθνικού κέντρου αντισφαίρισης.
Μπιριντσί Ιπέκ

Το Μπιριντσί Ιπέκ (επίσης, Ιπέκ-1, αζερικά: "Birinci İpək") είναι ένα χωριό της επαρχίας Λατσίν του Αζερμπαϊτζάν. Βρίσκεται στο βορειοδυτικό μέρος της χώρας.
Λάχων ο Κέος

Ο Λάχων ο Κέος (γιος του Αριστομένη, 5ος αιώνας π.Χ.) ήταν αρχαίος Έλληνας αθλητής με καταγωγή από την Κέα, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 82ους (452 π.Χ.) ολυμπιακούς αγώνες της αρχαιότητας. Ο ποιητής Βακχυλίδης, ο οποίος έζησε την ίδια εποχή και κατάγονταν και ο ίδιος από την Κέα, αφιέρωσε τον 6ο από τους επινίκιους ύμνους του στον Λάχωνα.
Chery

Η Chery Automobile Company Limited είναι αυτοκινητοβιομηχανία που εδρεύει στην πόλη Γούχου, στην επαρχία Ανχουέι, Κίνα. Ιδρύθηκε στις 18 Μαρτίου 1997 από την Κινέζικη κυβέρνηση και αρχικά κατασκεύαζε αυτοκίνητα της SEAT, με σχετική άδεια. Συγκεκριμένα, το 1999 έβγαλε στην αγορά το "Fengyun" που ήταν ίδιο το μοντέλο SEAT Toledo πρώτης γενιάς, αλλά με δική της ονομασία. Τα πρώτα χρόνια, πουλήθηκαν 30.000 οχήματα από αυτό το μοντέλο.
Λυκίνος ο Ηραίος

Ο Λυκίνος ο Ηραίος (4ος αιώνας π.Χ.) ήταν αρχαίος Έλληνας αθλητής με καταγωγή από την Ηραία Αρκαδίας, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 99ους (384 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του Συκιώνιου γλύπτη Κλέωνα.